Атанас Буров: Слово по повод победата на българската армия при Одрин
Българската войска вписа в своите страници още една светла дата, тя прибави още един неуведаем венец, тя изпълни още една свята служба към България, за която българският народ вечно, докато българското име се произнася, ще й бъде признателен. Ще бъда, прочее, вам тълкувател, като изразя тези чувства към главнокомандующия на българската армия.

 Всички сте научили, г-да, какъв ентусиазиран прием е намерила в Руската государствена дума вестта за вземането на Одрин. Всички сте чели с какви възторжени акламации, с какво действително братско чувство представителите на великия руски народ са празнували тази победа, като победа на родната българска армия. Те са изразили своя ентусиазъм в лицето на нашия уважаем представител г-н д-р Данев. Аз мисля, че това ни туря в задължение твърде приятно да изкажем ние, народните представители на България, нашата гореща признателност за тази нова манифестация към толкова много други манифестации на братска обич, на бащинско чувство.

 Най-после, г-да, да ви поканя всички да кажем едно дружно „Бог да прости" и да станем на крака за героите, които паднаха.

 Бележки

 *    Запазен е правописът според тогавашното произношение на думите.

 Източници

 Из "Атанас Буров. Живот за България", Жоро Цветков, изд. на БАН, София, 1992, ISBN 954–430–164–Х, с.228–229

 Стенографски дневници на XV ОНС, II р. с, 33 зас, с. 603.

 

С